## Rješenje kojim se trgovačkom društvu Atlantic grupa d.d., Zagreb, odobrava prospekt o izdavanju obveznica javnom ponudom u nematerijaliziranom obliku na ime, u ukupnom iznosu od 115.000.000,00 HRK u denominaciji od HRK 1, dospijeća 2011. godine

### NN 116/2006 (30.10.2006.), Rješenje kojim se trgovačkom društvu Atlantic grupa d.d., Zagreb, odobrava prospekt o izdavanju obveznica javnom ponudom u nematerijaliziranom obliku na ime, u ukupnom iznosu od 115.000.000,00 HRK u denominaciji od HRK 1, dospijeća 2011. godine

# HRVATSKA AGENCIJA ZA NADZOR FINANCIJSKIH USLUGA

**2601**

Sukladno odredbama članka 15. stavak 1. točka 4. alineja 1. i članka 8. stavak
1. Zakona o Hrvatskoj agenciji za nadzor financijskih usluga (»Narodne novine«
broj 140/05) te članka 22. stavka 4. i članka 96. stavak 4. Zakona o tržištu
vrijednosnih papira (»Narodne novine« broj 84/02, u daljnjem tekstu: Zakon) a
temeljem zahtjeva trgovačkog društva ATLANTIC GRUPA d.d. Zagreb, Miramarska 23,
za odobrenjem prospekta izdanja obveznica javnom ponudom i za objavljivanje
podataka pri uvrštenju obveznica u prvu kotaciju Zagrebačke burze d.d. Zagreb,
Uprava Hrvatske agencije za nadzor financijskih usluga, na sjednici održanoj 19.
listopada 2006. godine, donijela je

## RJEŠENJE

1. Trgovačkom društvu ATLANTIC GRUPA d.d. Zagreb, Miramarska 23, odobrava se
prospekt o izdavanju obveznica javnom ponudom, u nematerijaliziranom obliku, na
ime, u ukupnom iznosu od HRK 115.000.000,00 kuna, u denominaciji od HRK 1,
dospijeća 2011. godine.
2. Trgovačkom društvu ATLANTIC GRUPA d.d. Zagreb, Miramarska 23, odobrava se
objavljivanje podataka iz prospekta iz točke 1. prilikom uvrštenja obveznica u
prvu kotaciju Zagrebačke burze d.d. Zagreb, a nakon što trgovačko društvo
ATLANTIC GRUPA d.d. Zagreb, Miramarska 23, kao izdavatelj obveznica, u roku od 7
dana od isteka roka za uplatu obveznica, dostavi Agenciji obavijest o broju i
postotku upisanih i uplaćenih obveznica te osobama koje su upisale i uplatile
obveznice.
3. Ovo rješenje objavit će se u »Narodnim novinama«.

```
Obrazloženje
```

Trgovačko društvo, ATLANTIC GRUPA d. d. Zagreb, Miramarska 23 (u daljnjem
tekstu: Društvo) podnijelo je 15. rujna 2006. godine Zahtjev za odobrenje
prospekta o izdavanju obveznica javnom ponudom i odobrenje objavljivanja
podataka prilikom uvrštenja obveznica u prvu kotaciju Zagrebačke burze d.d.
Zagreb, a 10. listopada 2006. njegovu izmjenu i dopunu te dokumentaciju u
privitku istog, sukladno odredbama Zakona i Pravilnika o sadržaju zahtjeva i
prilozima za odobrenje prospekta i skraćenom prospektu (»Narodne novine«, broj
118/03, u daljnjem tekstu: Pravilnik).
U provedenom postupku po zahtjevu utvrđeno je da je 19. srpnja 2006. godine
Uprava Društva donijela Odluku o odobrenju izdavanja korporativnih obveznica.
Nadalje, Nadzorni odbor Društva na svojoj je sjednici održanoj 20. srpnja 2006.
godine donio Odluku o davanju suglasnosti na Odluku Uprave ATLANTIC GRUPA d.d. o
izdavanju korporativnih obveznica ATLANTIC GRUPA d. d. u suradnji s
Raiffeisenbank Austria d.d. i Zagrebačkom bankom d.d.
Sukladno Odluci Uprave društva od 19. srpnja 2006. godine o odobrenju izdavanja
korporativnih obveznica, Društvo izdaje obveznice, javnom ponudom, u
nematerijaliziranom obliku, na ime, u ukupnom nominalnom iznosu od
115.000.000,00 HRK, u denominaciji od HRK 1, dospijeća 2011. godine.
Solidarno jamstvo društava ATLANTIC TRADE d.o.o. Zagreb, Rakitnica bb, CEDEVITA
d.o.o. Zagreb, Planinska bb te NEVA d.o.o. Zagreb, Tuškanova 4, za izdavanje
obveznica ATLANTIC GRUPA d.d. te za zaduživanje i sklapanje Ugovora o obavljanju
poslova Agenata i pokrovitelja izdanja, odobreno je temeljem Odluka Uprava
navedenih društava o odobrenju solidarnog jamstva za izdavanje predmetnih
obveznica.
Zajednički Agenti i Pokrovitelji predmetnog izdanja kao i Agenti zaduženi za
uvrštenje Obveznica u prvu (Službeno tržište) kotaciju Zagrebačke burze su
Raiffeisenbank Austria d.d. i Zagrebačka banka d.d.
Razdoblje upisa obveznica trajat će 5 (pet) radnih dana od dana otvaranja upisa.
Datum i vrijeme zatvaranja upisa bit će naznačeni u javnom pozivu na upis.
Razdoblje uplate trajat će 1 (jedan) radni dan počevši 2. (drugog) radnog dana
nakon zatvaranja upisa. Datum i vrijeme uplate bit će naznačeno u javnom pozivu
na upis.
Sredstva na ime upisa obveznica bit će uplaćena u razdoblju uplate (na Datum
izdanja) prema instrukciji plaćanja koju će Agent izdanja, neposredno uručiti
prilikom upisa, ukoliko je riječ o fizičkoj osobi ili poslati jedan radni dan
nakon zatvaranja razdoblja upisa, ukoliko je riječ o pravnoj osobi, odnosno
institucionalnom investitoru. Dan uplate je datum izdanja Obveznica.
Agencija je utvrdila da podaci iz točke 2. izrijeke ovog Rješenja sadrže
najmanje one podatke koji su Zakonom propisani za sadržaj prospekta izdanja
vrijednosnih papira, sukladno odredbi članka 96. stavak 1. članka 21. Zakona.
Društvo je uplatilo naknadu i administrativnu pristojbu, sukladno Pravilniku o
vrsti i visini naknada i administrativnih pristojba Hrvatske agencije za nadzor
financijskih usluga (»Narodne novine« broj 45/06).
U provedenom postupku utvrđeno je da su Zahtjevu Društva za odobrenje prospekta
o izdavanju obveznica javnom ponudom i odobrenje objavljivanja podataka prilikom
uvrštenja obveznica u prvu kotaciju Zagrebačke burze d.d. Zagreb, priloženi svi
prilozi propisani Zakonom i Pravilnikom i da podneseni Prospekt sadrži sve
podatke u skladu s odredbom članka 21. Zakona, pa je sukladno odredbi članka 22.
stavak 4. i članka 96. stavak 4. Zakona valjalo riješiti kao u izrijeci ovoga
rješenja.
Temeljem odredbe članka 8. stavak 3. Zakona o Hrvatskoj agenciji za nadzor
financijskih usluga, ovo Rješenje objavljuje se u »Narodnim novinama«.

UPUTA O PRAVNOM LIJEKU

Protiv ovog rješenja žalba nije dopuštena, ali se može pokrenuti upravni spor
podnošenjem tužbe Upravnom sudu Republike Hrvatske u roku od 30 dana od dana
primitka ovog rješenja.

Klasa: UP/I-450-08/06-11/29
Urbroj: 326-111/06-7
Zagreb, 19. listopada 2006.

Predsjednik Uprave
**Ante Samodol**, v. r.

Rješenje, NN 116/2006-2601
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)